hotchpotch/miracl-hf-unified huggingface dataset:
Alfred Thomas Agate
Alfred Thomas Agate (14. helmikuuta 1812 t. 1817 Sparta, New York, Yhdysvallat – 5. tammikuuta 1846 Washington, DC, Yhdysvallat) oli merkittävä yhdysvaltalainen taidemaalari ja kuvittaja.
Agate asui New Yorkissa vuosina 1831–1838. Hän opiskeli muotokuvia ja historiallisia maalauksia maalanneen veljensä Frederick Styles Agaten oppilaana. Myöhemmin hän opiskeli Thomas Seir Cummingsin oppilaana. 1830-luvun lopulla Agate piti näyttelyn töistään National Academy of Designissa New Yorkissa ja vakiinnutti asemansa taitavana öljymaalarina. Hänet valittiin National Academy of Designin kunniajäseneksi vuonna 1840.
Agate piirsi maisemia, muotokuvia ja tieteellisiä kuvituksia. Maisemia tehdessään hän käytti camera lucidaa, joka on laite, jolla heijastetaan kohde paperille. Hän piirsi sen avulla kohteen ääriviivat ja täydensi sen jälkeen kuvaa omalla tarkalla tyylillään.
Agate teki paljon teoksia palvellessaan Charles Wilkesin johtamalla Yhdysvaltojen Tyynenmeren tutkimusmatkalla 1838–1842. Hän kuvasi taitavasti kasveja ja oli nimitettynä matkan muotokuva- ja kasvimaalariksi.
Tutkimusmatka kulki vuonna 1841 Ellicesaarten kautta, ja matkalla käytiin Funafutissa, Nukufetaussa ja Vaitupussa. Ellicesaarilla (Tuvalussa) Agate piirsi Nukufetaun saaren asukkaiden asuja ja tatuointikuvioita. Hän viipyi muutaman kuukauden Australiassa Sydneyssä kesällä 1839–1840 piirtämässä maisemakuvia muiden matkatessa Antarktikselle.
Agate teki ensimmäisen tunnetun kuvan Shastavuoresta. Hän teki yli puolet (173 kokonaismäärästä 342) piirroksista ja maalauksista, jotka julkaistiin kivipiirroksina tutkimusmatkan raportin viidessä osassa. Hän piirsi Oregonin territoriosta kuvia, joihin kuuluvat "chinookien asumus", "Intiaanin hauta", "Intiaanien kehto", ja Columbiajoen suulle haaksirikkoutuneen tutkimusretken "Peacock"-purjelaivan.
Agate asui Washingtonissa vuodesta 1842 alkaen, mutta hänen terveytensä horjui matkan jälkeen ja hän kuoli neljän vuoden kuluttua tuberkuloosiin.
Agaten kuoltua 1846 piirrokset siirtyivät hänen leskelleen Elizabeth Hill Kennedy Agatelle, joka avioitui tohtori William J. C. Du Hamelin kanssa. Hänen tästä avioliitosta syntynyt tyttärensä Elizabeth A. Du Hamel myi ne 1926 Naval Historical Foundation -säätiölle. Säätiö lahjoitti ne vuonna 1998 Navy Art Collectioniin.
Luutnantti Charles Wilkes nimesi 1841 hänen kunniakseen Agatensalmen Bainbridgesaaren lähellä Washingtonin osavaltiossa. Fidžillä on hänen mukaansa nimetty Agatensaari. Kasvitieteilijä Asa Gray käytti Agaten piirroksia ja matkan näytteitä kasvitieteellisissä raporteissa ja antoi eräälle orvokille hänen mukaansa nimen "Agatea violaris".
Chiang Rain roomalaiskatolinen hiippakunta
Chiang Rain roomalaiskatolinen hiippakunta on katolisen kirkon hiippakunta, joka toimii Thaimaassa. Sen keskuspaikkana toimii Chiang Rai.
25. huhtikuuta 2018 antoi paavi Franciscus päätöksen Chiang Rain hiippakunnan perustamisesta ja sen erottamisesta Chiang Main hiippakunnasta. Hiippakunnan alueeksi määriteltiin neljä Pohjois-Thaimaan provinssia, Chiang Rai, Nan, Phayao ja Phrae sekä Ngaon alue Lampangin provinssista. Uuteen hiippakuntaan tuli 16 seurakuntaa, 47 pappia sekä 18 062 jäsentä, jotka muodostavat 0,7% hiippakunnan alueen väestöstä. Hiippakunnan pinta-alaksi tuli 37 839km².
Joseph Vuthilert Haelom
Joseph Vuthilert Haelom (s. 17. joulukuuta 1951) on thaimaalainen roomalaiskatolinen Chiang Rain hiippakunnan piispa.
Haelom syntyi 17. joulukuuta 1951 Thaimaan Lamsaissa. 3. elokuuta 1980 vihki Bangkokin arkkipiispa Michael Michai Kitbunchu hänet papiksi Bangkokiin. 25. huhtikuuta 2018 hänet nimitettiin vastaperustetun Chiang Rain hiippakunnan ensimmäiseksi piispaksi. Virkaanvihkiminen tapahtui 7. heinäkuuta 2018. Pääkonsekraattorina toimi entinen Bangkokin arkkipiispa, kardinaali Michael Michai Kitbunchu, jota avustivat Bangkokin arkkipiispa, kardinaali Francis Xavier Kriengsak Kovithavanij sekä Chiang Main hiippakunnan piispa Francis Xavier Vira Arpondratana.
Pohjoisten Salomonsaarten tasavalta
Pohjoisten Salomonsaarten tasavalta oli tunnustamaton valtio, joka oli olemassa noin kuuden kuukauden ajan nykyisellä Bougainvillen autonomisella alueella.
Itsenäisyys julistettiin yksimielisesti 1. syyskuuta 1975 Papuan ja Uuden-Guinean territoriosta, joka oli saamassa itsenäisyyden 16. syyskuuta. Pian itsenäistymisen jälkeen jännitteet lisääntyivät ja 1975-luvun puolivälissä Papua-Uusi-Guinea lähetti mellakkapoliisijoukon palauttamaan järjestyksen. Sen aikainen neuvoston puheenjohtaja John Momis tuomitsi toimet hyökkäyksenä.
Saaren turvallisuuden aiheuttamat huolenaiheet ja tasavallan epäonnistuminen kansainvälisen tunnustuksen saamisessa johtivat neuvotteluihin Papua-Uuden-Guinean hallituksen ja separatistijohtajan välillä. Sopimus saatiin tehtyä elokuussa 1976. Alueen uudeksi nimeksi tuli Pohjoisten Salomonsaarten provinssi.
1.https://books.google.ca/books?id=r7SSlQJMsbsC&pg=SA6-PA27&lpg=SA6-PA27v=onepage&q&f=false
2.The Bougainville independence referendum: Assessing the risks and challenges before, during and after the referendum by Jo Woodbury January 2015; Commonwealth of Australia
3.Other People's Wars: A History of Australian Peacekeeping; Peter Londey; Allen & Unwin, 2004; Laracy 'Bougainville secessionism'
Acacia-luokka
Acacia-luokka oli Britannian kuninkaallisen laivaston 24 aluksen muodostama miinanraivaajaluokka. Alukset olivat tyypiltään niin kutsuttuja sluuppeja ja ne muodostivat yhden viidestä Flower-luokan alaluokasta.
Ensimmäiset kaksitoista alusta tilattiin 1. tammikuuta 1915 ja tilausta täydennettiin kahdellatoista aluksella 12. tammikuuta. Alukset toimitettiin toukokuusta syyskuuhun 1915. Alukset palvelivat vuoteen 1917 saakka lähinnä miinanraivaajina ja sen jälkeen ne todettiin ihanteellisiksi saattajiksi.
Rytky (Kuopio)
Rytky on maaseutukylä Kuopiossa, lähellä Rytkyjärveä. Kylä sijaitsee maanteitse noin 19 kilometriä Kuopion keskustasta länsilounaaseen. Kylän läpi kulkee Karttulantie. Rytkyltä on sen länsipuolella sijaitsevaan Pihkainmäkeen noin viisi kilometriä ja Haminalahti sijaitsee noin kahdeksan kilometriä Rytkyltä itäkaakkoon.
Rytkyssä sijaitsevat muun muassa päiväkoti, Rytkyn koulu (Koulurinne 10), Kuopion evankelis-luterilaisten seurakuntien Rytkyn leirikeskus (Rytkynrannantie 16), ja Länsi-Kuopion nuorisoseuran talo (Lintumäenrinne 8).
Aiemmin Rytky oli yksi Kuopion maalaiskunnan kylistä, josta vuoden 1969 kuntaliitoksen jälkeen tuli yksi Kuopion kylistä.
Batman: Arkham VR
Batman: Arkham VR on Rocksteady Studiosin kehittämä ja Warner Bros. Interactive Entertainmentin julkaisema virtuaalitodellisuuteen sijoittuva enssimmäisen persoonan seikkailupeli. Peli julkaistiin PlayStation 4:lle lokakuussa 2016 ja Windowsille huhtikuussa 2017. Batman: Arkham VR sijoittuu tapahtumiltaan hieman n tapahtumien jälkeen. Peli on viides osa -pelisarjassa.
George Bruns
George Edward Bruns (3. heinäkuuta 1914 Sandy, Oregon – 23. toukokuuta 1983 Portland, Oregon) oli yhdysvaltalainen elokuvasäveltäjä, joka sävelsi musiikin useisiin Disney-yhtiön elokuviin 1950–1970-luvuilla. Hän sai neljä Oscar-ehdokkuutta.
Brunsin isä oli maanviljelijä ja sahatyöläinen. Hän aloitti insinööriopinnot Oregonin osavaltionyliopistossa, mutta jätti ne kesken ja ryhtyi ammattimuusikoksi. Hän soitti kontrabassoa, tuubaa ja vetopasuunaa eri yhtyeissä ja hänellä oli jonkin aikaa oma yhtye Portlandissa, jossa hän oli myös kahden paikallisen radioaseman musiikkijohtajana. Hän siirtyi vuonna 1949 viihdemuusikoksi Los Angelesiin. Soitettuaan tuubaa UPA-studion erään piirrosanimaation äänityksessä Bruns päätyi elokuvamusiikkialalle ja Disney palkkasi hänet vuonna 1953. Brunsin läpimurto oli "Disneyn ihmeellinen maailma" -tv-sarjaan vuonna 1954 sävelletty laulu ”The Ballad of Davy Crockett” (sanoitus Tom Blackburn, suomentanut Reino Helismaa nimellä ”Davy Crockett”), josta tuli välitön menestys ja useiden laulajien levyttämä listahitti. Bruns sävelsi samaan aikaan lauluja myös Disneyn tuottamaan "Mickey Mouse Club" -lastenohjelmaan.
Ensimmäisen Oscar-ehdokkuutensa Bruns sai piirroselokuvasta "Prinsessa Ruusunen", jonka musiikin hän sovitti Pjotr Tšaikovskin samannimisestä baletista. Bruns sävelsi taustamusiikin Disneyn pitkiin piirroselokuviin "101 dalmatialaista", "Miekka kivessä", "Viidakkokirja", "Aristokatit" ja "Robin Hood", mutta elokuvien laulut tilattiin muilta säveltäjiltä, useimmiten Shermanin veljeksiltä. "Robin Hoodiin" Bruns sävelsi kuitenkin yhden laulun, ”Love” (suom. ”Rakkauslaulu”), yhdessä Floyd Huddlestonin kanssa ja sai siitä neljännen Oscar-ehdokkuutensa parhaan laulun sarjassa. Toinen ja kolmas ehdokkuus olivat tulleet live-elokuvan "Babes Leikkikalumaassa" sekä elokuvan "Miekka kivessä" musiikeista. Bruns jäi eläkkeelle vuonna 1976 ja muutti takaisin Oregoniin, jossa hän levytti myöhemmin yhden jazz-albumin.
Bruns sävelsi myös Disneyland-huvipuistojen Pirates of the Caribbean -huviajeluissa soivan laulun ”Yo Ho (A Pirate's Life for Me)”, jota on myöhemmin käytetty "Pirates of the Caribbean" -elokuvasarjassa.
HMS Acacia (1915)
HMS Acacia (viirinumerot M26 ja T00) oli Britannian kuninkaallisen laivaston vuonna 1915 vesillelaskettu Acacia-luokan sluuppi, joka palveli ensimmäisessä maailmansodassa.
Alus tilattiin tammikuussa 1915 Swan Hunterilta. Alus laskettiin vesille 15. huhtikuuta ja otettiin palvelukseen 11. toukokuuta 1915.
Alus lähti 5. heinäkuuta 1915 merelle Scapa Flow'sta yhdessä "HMS Dahlian" ja "HMS Foxgloven" kanssa ja palasi satamaan 10. heinäkuuta.
Jonne Kemppainen
Jonne Kemppainen (s. 16. helmikuuta 1986 Kuopio) on suomalainen pesäpalloilija, joka edustaa Joensuun Mailaa Hän pelasi Superpesiksessä kaudet 2010 ja 2011
Pattijoen Urheilijoissa, jossa saavutti 2011 pronssimitalin. Kaudet 2012 ja 2013 hän pelasi Kankaanpään Mailassa. Pelatessaan KaMan joukkueessa 2013 Kemppainen pelasi uransa toistaiseksi ainoan itä-länsi-ottelunsa. Kaudesta 2014 lähtien Kemppainen on edustanut JoMaa, jossa on saavuttanut neljä peräkkäistä Superpesiksen pronssia sekä Suomen-mestaruuden kaudella 2018.
30.7.2018 mennessä pelaamissaan 257 Superpesiksen runkosarjaottelussa Kemppainen on lyönyt 10 kunnaria ja 91 tavallista juoksua, tuonut 225 juoksua ja kerännyt 910 kärkilyöntiä. 52 pudotuspeliottelussa Kemppainen on lyönyt 9 ja tuonut 35 juoksua sekä 154 kerännyt kärkilyöntiä.
HMS Foxglove (1915)
HMS Foxglove (viirinumerot M41, T15 ja T33) oli Britannian kuninkaallisen laivaston vuonna 1915 vesillelaskettu Acacia-luokan sluuppi, joka palveli ensimmäisessä maailmansodassa.
Alus tilattiin tammikuussa 1915 Barclay Curlelta. Alus laskettiin vesille 30. maaliskuuta ja otettiin palvelukseen 11. toukokuuta 1915.
Alus lähti 5. heinäkuuta 1915 merelle Scapa Flow'sta yhdessä "HMS Dahlian" ja "HMS Acacian" kanssa.
Alus myytiin romutettavaksi 7. syyskuuta 1946 ja se romutettiin Troonissa.
÷
÷ (lausutaan "Divide") on englantilaisen laulaja-lauluntekijä Ed Sheeranin kolmas studioalbumi. Albumi julkaistiin 3. maaliskuuta 2017 Asylum- ja Atlantic Records -levymerkeillä, ja sitä edelsivät aiemmin tammikuussa singleinä julkaistut ”Castle on the Hill” ja ”Shape of You”. "÷" debytoi Britannian albumilistan ykkösenä myytyään julkaisuviikollaan 672 000 kappaletta, minkä johdosta se on Adelen "25:n" ja Oasiksen "Be Here Now’n" jälkeen Britannian levynmyynnin historian kolmanneksi parhaiten julkaisuviikollaan menestynyt albumi, ja myös nopeiten myynyt miespuolisen artistin albumi.
"÷" nousi listaykköseksi 14 maassa, mukaan lukien Yhdysvalloissa ja Suomessa. Se voitti myös parhaan pop-albumin Grammy-palkinnon. Albumin jokainen kappale nousi julkaisuviikolla Britannian singlelistan kahdenkymmenen parhaan joukkoon albumin mittavan suoratoiston myötä.
Mahamane Alassane Haïdara
Mahamane Alassane Haïdara (1910 Timbuktu – 17. lokakuuta 1981 Timbuktu) oli malilainen poliitikko.
Haïdara valmistui Dakarin William Ponty -koulusta ja työskenteli Timbuktun alueella opettajana ja rehtorina. Hän osallistui ammattiyhdistystoimintaan ja vuonna 1945 hänestä tuli Sudanin edistyspuoleen Niafunkén osaston pääsihteeri. Seuraavana vuonna Haïdara liittyi Rassemblement démocratique africain -järjestöön.
Haïdara valittiin Ranskan Sudanin edustajaksi Ranskan senaattiin vuonna 1948 ja uudelleen vuonna 1955. Hän toimi myös Ranskan Sudanin alueneuvoston jäsenenä vuodesta 1952, Sudanin tasavallan väliaikaisen lainsäädäntökokouksen edustajana vuosina 1957–1958, Malin liittovaltion kansalliskokouksen edustajana vuonna 1958 ja itsenäisen Malin kansalliskokouksen puheenjohtajana vuodesta 1960.
Haïdara oli Sudanin liiton politbyroon jäsen ja yksi presidentti Modibo Keïtan hallituksen keskeisistä jäsenistä. Kansalliskokouksen hajottamisen jälkeen vuonna 1968 hänet nimitettiin vallankumouksen puolustuskomitean lainsäädäntövaltuuskunnan johtajaksi.
Haïdara vangittiin Moussa Traorén johtaman sotilasvallankaappauksen yhteydessä marraskuussa 1968. Hänet vapautettiin kesäkuussa 1975, minkä jälkeen hän siirtyi eläkkeelle.
Flipper (vuoden 1995 televisiosarja)
Flipper (tunnetaan myös nimellä Flipper – The New Adventures) on yhdysvaltalainen televisiosarja, joka perustuu vuonna 1964 alkaneeseen samannimiseen sarjaan. Sarjan keskiössä on kesy Flipper-delfiini. Sarjan ensimmäiset kaksi kautta julkaistiin syndikoituna ja seuraavat kaudet PAX Networkin kanavalla.
Sarjan tapahtumat sijoittuvat kuvitteelliseen Bal Harboriin Floridan Florida Keysin alueella.
Televisiosarja ja vuonna 1996 julkaistu elokuva "Flipper" eivät liity toisiinsa, vaikka kummatkin perustuvat samaan 1960-luvulla esitettyyn sarjaan.
Sarjan kuvaukset tehtiin suurimmaksi osaksi Australiassa Gold Coastin kaupungissa.
Renault–Nissan B -pohjalevy
Renault–Nissan B -pohjalevy on Renault’n ja Nissanin yhteistyössä kehittämä pohjalevy pienille etu- ja nelivetoisille autoille, joissa moottori on sijoitettu poikittain.
Uudempi Dacian M0-pohjalevy on kehitetty B0:n pohjalta.EV-pohjalevy on kehitetty käytettäväksi sähköauton pohjalevynä.
B-pohjalevyn toinen sukupolvi on nimetty V-pohjalevyksi.
Nissan MS -pohjalevy
Nissan MS -pohjalevy on Nissanin kehittämä pohjalevy etuvetoisille autoille, joissa moottori on sijoitettu poikittain.
Marjatta Teirilä
Marjatta Teirilä on suomalainen ergonomiatutkija. Hän on nimennyt itsensä soittovaikeuksien kokemusasiantuntijaksi. Keväällä 1983 hän tuskaisen taistelun tuloksena vihdoin onnistui, ensimmäisenä naisena,  suorittamaan oboensoiton diplomitutkinnon Sibelius-akatemiassa. Hän ei saanut rauhaa kysymykseltä miksi soittaminen oli niin työlästä, vaan alkoi selvittää asiaa Laakson sairaalassa, kliinisen fysiologian osastolla dos. Yrjö Salorinteen johdolla. Tutkimuksensa tuloksista hän kirjoitti pedagogiseen käyttöön tarkoitettuja artikkeleita opettaessaan Sibelius-Akatemiassa puhallinpedagogiikkaa ja musiikkifysiologiaa vuosina 1985 - 1998.
Puhallinsoiton työfysiologinen tutkimus tiivistyi yhtenäiseksi raportiksi 1998 julkaistussa väitöskirjassa "Physiology of Wind-Instrument Playing and the Implications for Pedagogy". Väitöskirjansa valmistuttua kirjoittaja alkoi selvittää musiikkialan ergonomiatekijöitä entistä aihettaan yleisemmin. Hän jatkaa tutkimusta laajennetusta aiheestaan edelleen, nyt Itä-Suomen yliopistossa, taas kerran väitöskirjatutkijana. Hänen tavoitteenaan on rohkaista muitakin eläkeläisiä, pitkän työuran tehneitä senioriasiantuntijoita etsimään vastauksia sellaisiin kysymyksiin, joiden selvittämiseen ei ollut työvuosina aikaa eikä mahdollisuuksia. Teirilän innovatiivisuutta ja uranuurtajuutta kuvastaa myös hänen pyrkimyksensä rahoittaa väitöskirjatutkimusta liiketoiminnalla, joka perustuu omassa tutkimuksessa hankittuun asiantuntemukseen.
Lähteet:
Bagilltin rautatieasema
Bagilltin rautatieasema oli rautatieasema lähellä Bagilltin kylää Flintshiressä, Walesissa. Se sijaitsi North Wales Coast Linen varrella.
Asema avattiin tammikuussa 1849. Vaikka kylän nimi on Bagillt, aseman nimi oli aluksi Bagilt. Nimi korjattiin oikeaan muotoon noin vuonna 1860. Asemaa siirrettiin hieman vuonna 1871. Siellä oli alun perin kaksi laituriraidetta sekä ratapiha tavaraliikenteelle.
Liikenne linjalla vilkastui 1800-luvun lopulla niin, että reitille rakennettiin kaksi raidetta lisää. Rakennustöiden jälkeen Bagilltin asemalla oli laiturit kahdella uloimmalla raiteella, joita käyttivät paikallisjunat. Keskimmäisten raiteiden väliin jätettiin tilaa laiturisaarekkeelle, mutta sitä ei lopulta rakennettu.
Bagilltin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966.
Asemalaiturit ovat yhä paikoillaan, mutta niille ei enää kulje raiteita, sillä 1980-luvulla uloimmat raiteet purettiin. Asemarakennukset on sen sijaan purettu lukuun ottamatta tiilistä makasiinia, joka on teollisuuden käytössä. Kävelytie ylittää raiteet aseman vanhaa jalankulkusiltaa pitkin.
Talmont-Saint-Hilaire
Talmont-Saint-Hilaire on kunta Vendéen departementissa Pays de la Loiren hallintoalueella läntisessä Ranskassa. Se sijaitsee Atlantin rannikolla.
Kunnan nähtävyyksiä on keskiaikainen linna "Château de Talmont". Se on alun perin rakennettu 1000-luvulla. 1100-luvun lopulla Rikhard I Leijonamieli vahvisti linnaa.
Konsta Kettunen
Konsta Kettunen (s. 11. heinäkuuta 1999 Joensuu) on suomalainen pesäpalloilija, joka edustaa Joensuun Mailaa. Hän pelaa ulkopelissä polttajana ja sisäpelissä etenijänä. Kettunen on pelannut koko uransa JoMassa ja saavuttanut Superpesiksen pronssia sekä debyyttikaudellaan 2016 että vuonna 2017 ja vuonna 2018 kultaa JoMan Superpesis-mestaruuden ansiosta.
Superpesisurallaan Kettunen on 30. heinäkuuta 2018 mennessä pelannut 59 ottelua, joissa on lyönyt kuusi kunnaria ja 15 tavallista juoksua, tuonut 48 ja kerännyt 170 kärkilyöntiä. 11 pudotuspeliottelussa hän on tuonut 2 juoksua ja kerännyt 16 kärkilyöntiä.
GM Delta -pohjalevy
GM Delta -pohjalevy on General Motorsin keskikokoisissa etu- ja nelivetoisissa automalleissa käyttämä pohjalevy. Sen uusin versio tunnetaan nimellä D2XX/D2UX.Delta II -pohjalevyn kehitti General Motors -konserniin kuuluva Opel Saksassa.D2XX/D2UX on pohjalevyn uusin versio, ja se on suurimmaksi osaksi Opelin Saksassa kehittämä. D2XX/D2UX korvaa Delta II:n lisäksi crossover-malleissa aiemmin käytetyn Theta-pohjalevyn.
El Tigren roomalaiskatolinen hiippakunta
El Tigren roomalaiskatolinen hiippakunta on katolisen kirkon hiippakunta, joka toimii Venezuelassa. Sen keskuspaikkana toimii El Tigre.
31. toukokuuta 2018 antoi paavi Franciscus päätöksen El Tigren hiippakunnan perustamisesta ja sen erottamisesta Barcelonan hiippakunnasta. Hiippakunnan alueeksi määriteltiin Anzoáteguin osavaltion eteläosa. Uuteen hiippakuntaan tuli 14 seurakuntaa ja 13 pappia. Hiippakunnan pinta-alaksi tuli 22,978km² ja sen alueella asuu 406 050 henkeä.
Kaija Hackzell
Kaija Hackzell (s. "Ollila", aik. "Nenonen", s. 1939) on suomalainen toimittaja ja tietokirjailija. Hän on käyttänyt kirjailijana sukunimiä Ollila, Nenonen ja Hackzell.
Hackzell on kotoisin Multialta ja kävi lukion Saarijärvellä. Koulutukseltaan hän on humanististen tieteiden kandidaatti. Hackzell aloitti toimittajan uransa Jyväskylän Sanomissa mutta siirtyi vuonna 1961 Helsingin Sanomiin, jossa aloitti ensin uutisten vastaanotossa. Hackzell on kirjoittanut pääosin yhdessä työtoverinsa Kirsti Topparin kanssa Helsingin Sanomiin laajan Helsingin paikallishistoriaa käsittelevän artikkelisarjan "Helsingin korttelit kertovat". Sarjassa ilmestyi 35 vuoden aikana kaikkiaan 439 artikkelia Helsingin eri kaupunginosista, niiden kortteleista ja asukkaista.
Artikkelisarjan pohjalta julkaistiin kuusi kirjaa, sarjana "Helsingin vanhoja kortteleita" 1−6. Hackzell kirjoitti niistä kaksi yksinään, muissa Toppari oli mukana toisena kirjoittajana.
Hackzellille myönnettiin vuonna 2001 valtion journalistipalkinto. Samana vuonna Hackzell ja Toppari saivat Helsinki-päivän kunniaksi jaetut kultaiset Helsinki-mitalit työstään Helsingin paikallishistorian tallettamisessa. Heidän vuosikymmeniä jatkunutta työtään luonnehdittiin tunnustuksen perusteluissa ainutlaatuiseksi.
Hackzell oli nuoruudessaan Keski-Suomen iskelmämestari ja esiintyi muun muassa Teuvo Ihanuksen orkesterin solistina. Myöhemmällä iällä hän on opettanut Tampereen yliopiston täydennyskoulutuskeskuksessa oikeakielisyyttä. Hän oli myös Helsingin Sanomien toimituksessa omistautunut sivutoimisesti kielenhuoltoon. Kielitoimiston ja muiden asiantuntijoiden avustamana hän laati lehdelle sen omia kielenhuollon suosituksia.
Kuopion Sankaripuisto
Kuopion Sankaripuisto on Kuopio keskustaan kuuluvassa Multimäen kaupunginosassa sijaitseva hautausmaa. Vain korttelin päässä Kuopion kaupungintalosta sijaitseva Sankaripuisto on Kuopion tuomiokirkkoseurakunnan alueella.
Museoviraston mukaan Sankaripuisto ja Puijon kaupunginosassa sijaitseva Iso hautausmaa edustavat kansallisesti merkittävällä tavalla Suomen hautausmaakulttuuria.
Al-Rama
Al-Rama on kylä Israelin Pohjoisella hallintoalueella. Kylän asukkaat ovat pääosin arabeja ja vuoden 2016 sen asukasluku oli 7 470.
Al-Ramaa on asutettu jo pitkään ja sen asukkaat ovat saaneet perinteisesti elinkeinonsa kasvattamalla oliiveja. Kylän kerrottiin vuonna 1729 olevan raunioina ja hylättynä, mutta se asutettiin uudelleen 1800-lukuun mennessä. Juutalaisten joukot valtasivat kylän Israelin itsenäisyyssodan aikana lokakuussa 1948 ja oma kuntansa siitä tehtiin vuonna 1954.
Al-Raman asukasluku vuoden 2016 lopussa oli 7 470. Kylän asukkaat ovat arabeja ja vuonna 2002 noin 51,5 % oli kristittyjä, 29 % druuseja ja 18 % muslimeja.
GM Epsilon -pohjalevy
GM Epsilon -pohjalevy on General Motorsin keskikokoisissa ja suurissa etu- ja nelivetoisissa automalleissa käyttämä pohjalevy. Sen uusin versio tunnetaan nimellä E2XX.Epsilon II -pohjalevyn kehitti General Motors -konserniin kuuluva Opel Saksassa. Nelivetojärjestelmä on Saabin käsialaa.
P2XX on pitkäakselivälinen versio E2XX-pohjalevystä.C1XX on pohjalevyn crossovereita varten tarkoitettu versio. Se korvasi aiemman Lambda-pohjalevyn.
Euromissile
Euromissile oli saksalais-ranskalainen aseteollisuusyritys, jonka Aérospatiale ja Messerschmitt-Bölkow-Blohm perustivat vuonna 1972.
Myöhemmin EADSin perustamisvaiheessa yhtiöt sopivat yhdessä Finmeccanican ja BAE Systemsin kanssa siirtävänsä ohjusteollisuusyrityksensä MBDA-yhtiöön.
Kanta-Hämeen keskussairaala
Kanta-Hämeen keskussairaala on Hämeenlinnan Ahveniston kaupunginosassa toimiva keskussairaala. Se palvelee Kanta-Hämeen sairaanhoitopiiriä, jonka alue on täysin sama kuin Kanta-Hämeen maakunnan.
Viipurintien terveysasema
Viipurintien terveysasema ("Hämeenlinnan terveyskeskus") on Hämeenlinnan Keinusaaren kaupunginosassa toimiva kaupungin pääterveysasema.
NRP Dão (1934)
NRP Dão oli Portugalin laivaston vuonna 1934 vesillelaskettu Douro-luokan hävittäjä.
Alus tilattiin Lissabonin laivastontelakalta. Alus laskettiin vesille 30. heinäkuuta 1934 ja otettiin palvelukseen 5. tammikuuta 1935.
Alus poistettiin laivastoluettelosta 29. marraskuuta 1960.
NRP Douro (1935)
NRP Douro oli Portugalin laivaston vuonna 1935 vesillelaskettu Douro-luokan hävittäjä.
Alus tilattiin Lissabonin laivastontelakalta. Alus laskettiin vesille 16. elokuuta 1935 ja otettiin palvelukseen 11. helmikuuta 1936.
Alus poistettiin laivastoluettelosta joulukuussa 1959.
NRP Lima (1933)
NRP Lima oli Portugalin laivaston vuonna 1933 vesillelaskettu Douro-luokan hävittäjä.
Alus tilattiin Lissabonin laivastontelakalta. Alus laskettiin vesille 29. toukokuuta 1933 ja otettiin palvelukseen puoli vuotta myöhemmin 12. lokakuuta.
Alus poistettiin laivastoluettelosta 16. lokakuuta 1965.
NRP Tejo (1935)
NRP Tejo oli Portugalin laivaston vuonna 1935 vesillelaskettu Douro-luokan hävittäjä.
Alus tilattiin Lissabonin laivastontelakalta. Alus laskettiin vesille 4. toukokuuta 1935 ja otettiin palvelukseen puolisen vuotta myöhemmin 12. lokakuuta.
Alus poistettiin laivastoluettelosta 9. helmikuuta 1965.
NRP Vouga (1933)
NRP Vouga oli Portugalin laivaston vuonna 1933 vesillelaskettu Douro-luokan hävittäjä.
Alus tilattiin Lissabonin laivastontelakalta. Alus laskettiin vesille 25. tammikuuta 1933 ja otettiin palvelukseen puolisen vuotta myöhemmin 24. kesäkuuta.
Alus poistettiin laivastoluettelosta 3. kesäkuuta 1967.
NRP Douro (1913)
NRP Douro oli Portugalin laivaston vuonna 1913 vesillelaskettu Guadiana-luokan hävittäjä.
Alus tilattiin Lissabonin laivastontelakalta, mistä se laskettiin vesille 22. tammikuuta 1913.
Alus poistettiin laivastoluettelosta vuonna 1931.
NRP Vouga (1920)
NRP Vouga oli Portugalin laivaston vuonna 1920 vesillelaskettu Guadiana-luokan hävittäjä.
Alus tilattiin Lissabonin laivastontelakalta, mistä se laskettiin vesille 19. huhtikuuta 1920.
Alus tuhoutui 1. toukokuuta 1931.
NRP Tâmega (1922)
NRP Tâmega oli Portugalin laivaston vuonna 1922 vesillelaskettu Guadiana-luokan hävittäjä.
Alus tilattiin Lissabonin laivastontelakalta, mistä se laskettiin vesille 21. lokakuuta 1922.
Alus poistettiin laivastoluettelosta vuonna 1945.
Tšernivtsin ukrainalais-katolinen eparkia
Tšernivtsin ukrainalais-katolinen eparkia on katoliseen kirkkoon kuuluvan Ukrainan kreikkalaiskatolisen kirkon eparkia, joka toimii Ukrainassa Tšernivtsin alueella. Sen keskuspaikkana toimii Tšernivtsi.
12. syyskuuta 2017 antoi paavi Franciscus päätöksen Tšernivtsin ukrainalais-katolisen eparkian perustamisesta. Se toteutettiin jakamalla Kolomyja-Tšernivtsin ukrainalais-katolinen eparkia kahtia, Kolomyjan eparkiaksi ja Tšernivtsin eparkiaksi. Eparkian toimialueena on Tšernivtsin alue.
Old Time Jazz Band
Old Time Jazz Band (OTJB) oli suomalainen perinteistä 1920-luvun jazzia soittanut yhtye, joka toimi pääkaupunkiseudulla vuodesta 1957 aina 2010-luvun puoleenväliin, lähes 60 vuotta. Yhtyeen perustajajäsenet Pertti Mustonen (Aimo Mustosen poika), Juhani Piha ja Tapani Renkonen toimivat viime vaiheessa triona. Valtaosin harrastajista koostuneen yhtyeen ammattimuusikkojäseniä olivat loppuaikoina laulusolisti Pirjo Bergström, basisti Pekka Sarmanto ja toisinaan klarinetisti Antti Sarpila.
Yhtyeen musiikillisiin esikuviin kuuluivat King Oliver, Louis Armstrong, Johnny Dodds, Sidney Bechet, Kid Ory ja Jelly Roll Morton. Monet sovitukset tuntemattomammista kappaleista tehtiin itse vanhoilta gramofonilevyäänitteiltä.
Helsingin Munkkiniemessä perustettu harrastajakokoonpano ei alkuvuosinaan esiintynyt juuri lainkaan, vaan hioi taitojaan ja nautti yhteissoitosta harjoituksissa Kallion Fleminginkadun kellarissa. Ensiesiintyminen tapahtui Tesvision televisio-ohjelmassa ”Laiva on lastattu”.
Vuonna 1962 pasunisti Seppo Keskimäen tapaturmainen kuolema ja vuosikymmentä myöhemmin trumpetisti Pertti Mustosen päätös lopettaa olivat lamauttaa yhtyeen toiminnan. Vasta 1980-luvulta alkaen yhtye esiintyi säännöllisemmin, muun muassa ainoana eurooppalaisena kokoonpanona vuoden 1986 Jazz & Heritage -festivaaleilla New Orleansissa. Seuraavana vuonna OTJB vieraili festivaaleilla uudelleen. Yhtyeen vakioesiintymispaikka oli Storyville-jazzklubi Etu-Töölössä.
Vuonna 1988 Pertti Mustonen tuli uudelleen yhtyeeseen vuosien tauon jälkeen. 1990-luvun keskivaiheilta alkaen yhtyeen laulusolistina toimi Pirjo Bergström, jonka myötä ohjelmistoon tuli myös gospelmusiikkia. Sitä yhtye esitti yli 70 kirkossa ympäri Suomea. Yhtye vieraili myös monissa suomalaisissa jazztapahtumissa, kuten Pori Jazzissa, Baltic Jazzissa ja Kaamosjazzissa. Vuonna 1997 yhtye teki kiertueen Ruotsiin ja vuonna 2002 Alankomaihin. Muita esiintymispaikkoja ulkomailla olivat Wien ja Bratislava 2003, Milano 2004 ja Tallinna 2005.
Old Time Jazz Band teki ensimmäisen LP-levynsä "OTJB-1919" vuonna 1984, laulusolistina Reine Rimon ja trumpetistina Harri Aavaharju. Vuoden 1986 Yhdysvaltojen-vierailulla yhtye äänitti albumin, jolla vierailevat trumpetisti Gregg Stafford, klarinetisti Michael White ja rumpali Stanley Stephens.
Vuonna 1997 julkaistulla 40-vuotista toimintaa juhlistaneen CD-albumin "Old Time Jazz" laulusolistina on Pirjo Bergström. Hänen kanssaan levytettiin 1999 myös live-CD "Old Time Gospel" Pukkilan kirkossa sekä viimeiseksi albumiksi jäänyt "A Bit of Jazz" (2002), jonka kaikki kappaleet ovat Pertti Mustosen sävellyksiä. 2010-luvun alkupuolella Pirjo Bergströmin ja Timo Peltoniemen kuolemat lamaannuttivat yhtyeen toimintaa, joka loppui kokonaan Pertti Mustosen kuoltua 2017.
Yhtyeen 40-vuotisjuhlakonsertissa Savoy-teatterissa vuonna 1997 Jazzliiton puheenjohtaja Klaus Järvinen luovutti yhtyeelle Andania-palkinnon perinteellisen jazzin hyväksi tehdystä ansiokkaasta työstä.
NRP Almirante Pereira da Silva (F472)
NRP Almirante Pereira da Silva (runkonumero F472) oli Portugalin laivaston Almirante Pereira da Silva -luokan fregatti.
Alus tilattiin Lisnavelta, missä köli laskettiin 14. kesäkuuta 1962. Alus laskettiin vesille 2. joulukuuta 1963 ja otettiin palvelukseen 20. joulukuuta 1966.
Alus poistettiin palveluksesta 1989.
Francistownin roomalaiskatolinen hiippakunta
Francistownin roomalaiskatolinen hiippakunta on katolisen kirkon hiippakunta, joka toimii Botswanassa. Sen keskuspaikkana toimii Francistown.
27. kesäkuuta 1998 perustettiin Francistownin apostolinen vikariaatti erottamalla se Gaboronen hiippakunnasta. Vuonna 1999 siihen kuului 9 seurakuntaa ja 17 262 jäsentä, käsittäen 2,4% alueen väestöstä. Vuonna 2010 seurakuntia oli 17 ja jäseniä 19 094, 2,3% väestöstä. 2. lokakuuta 2017 antoi paavi Franciscus päätöksen vikariaatin muuttamisesta Francistownin hiippakunnaksi. Tuolloin seurakuntia oli 17, pappeja 26 ja jäseniä noin 17 000, 1,4% väestöstä.
James Smith (poliitikko)
James L. Smith (17. syyskuuta 1719 – 11. kesäkuuta 1806) pennsylvanialainen poliitikko, yksi Yhdysvaltain itsenäisyysjulistuksen allekirjoittajista. Hän syntyi Ulsterissa, Irlannissa. Perhe muutti Chester Countyyn Pennsylvaniaan hänen ollessaan 10-vuotta. James Smith aloitti lakiopinnot Philadelphia Academyssä, ja harjoitteli veljensä Georgen toimistossa. Hän toimi juristinina myöhemmin New Yorkissa ja liittyi puolisotilaallisiin joukkoihin (eng. militia). Hänet valittiin maakuntaneuvostoon 1775 ja perustuslailliseen konventtiin vuonna 1776 sekä mannermaakongressiin.
Smith kasvoi 1760-luvulla johtajaksi omalla alueellaan. Hän osallistui alueellisiin kokoontumisiin mm. kirjoittamalla Ison-Brittanian kolonialismistä otsikolla "Essay on the Constitutional Power of Great Britain over the Colonies in America". Esseessä hän kehotti boikotoimaan brittiläisiä tuotteita ja Brittien asettamaa kongessia (eng. General Congress), joka puolusti siirtokuntaa ja sen oikeuksia. Näihin aikoihin hän liittyi myös paikallisiin puolisotilaallisiin joukkoihin, jossa hän yleni kapteeniksi. Hänen kompanpiansa kasvoi myöhemmin pataljoonaksi, jolloin hänen johtajuutensa nousi esiin.
Smith haudattiin Yorkiin Philadelphiassa preysteeriselle hautausmaalle. Delawaren yliopistolla on hänen mukaansa nimetty asuntola yhdellä kampuksellaan.
Raskone
Raskone Oy on hyötyajoneuvoja huoltava ja korjaava yritys, jolla on 19 korjaamoa eri puolilla Suomea. Yhtiön liikevaihto on noin 60 miljoonaa euroa ja sillä on noin 450 työntekijää. Raskoneen omistaa suomalainen monialakonserni Lease Deal Group Oyj.
Raskone huoltaa ja korjaa kuorma-autot, perävaunut, päällirakenteet sekä työkoneet merkistä ja iästä riippumatta. Raskoneelta saa myös huollot ja korjauspalvelut henkilö- ja pakettiautoille.
Korjaamot sijaitsevat seuraavilla paikkakunnilla: Espoo, Hämeenlinna, Joensuu, Jyväskylä, Kajaani, Kotka, Kouvola, Kuopio, Lahti, Lappeenranta, Mikkeli, Oulu, Seinäjoki, Tampere, Turku, Vaasa, Vantaa ja Ylivieska.
Cruz das Almasin roomalaiskatolinen hiippakunta
El Tigren roomalaiskatolinen hiippakunta on katolisen kirkon hiippakunta, joka toimii Brasiliassa. Sen keskuspaikkana toimii Cruz das Almas.
22. marraskuuta 2017 antoi paavi Franciscus päätöksen El Tigren hiippakunnan perustamisesta ja sen erottamisesta São Salvador da Bahian hiippakunnasta. Uuteen hiippakuntaan liitettiin 10 kuntaa: Cruz das Almas, Cabaceiras do Paraguaçu, Cachoeira, Governador Mangabeira, Maragogipe, Muritiba, Santo Amaro, São Felix, Sapeaçu sekä Saubara. Siihen tuli 16 seurakuntaa, 19 pappia ja 191 228 jäsentä, 58,9% alueen väestöstä. Hiippakunnan pinta-alaksi tuli 2 409km².
Balhamin asema
Balhamin asema on Balhamissa sijaitseva metro- ja juna-asema. Se kuuluu Lontoon metron kolmanteen vyöhykkeeseen ja Northern Line -linjaan. Metroasemaa käytti vuonna 2017 yhteensä 14,31 miljoonaa matkustajaa
Embankmentin metroasema
Embankmentin metroasema on Westminsterissä sijaitseva metroasema, joka on osa Lontoon metroa. Asema kuuluu Lontoon metron ensimmäiselle vyöhykkeelle ja sen läpi kulkevat Bakerloo Linen, Circle Linen, District Linen ja Northern Linen metrolinjat. Asemaa käytti vuonna 2017 22,13 miljoonaa matkustajaa.
Asema avattiin 10. maaliskuuta 1906. Se sai 6. huhtikuuta 1914 uudeksi nimekseen Charing Cross (Embankment), mutta alkuperäiseen nimeen palattiin 12. syyskuuta 1976.
Kenningtonin metroasema
Kenningtonin metroasema on Kenningtonissa sijaitseva metroasema, joka kuuluu Lontoon metroon. Se on osa Lontoon metron toista vyöhykettä. Kenningtonin aseman kautta kulkee ainoastaan Northern Linen metrolinja. Vuonna 2017 aseman läpi kulki yhteensä noin 5,58 miljoonaa matkustajaa.
John Michie
John Michie (s. 25. lokakuuta 1956 Burma) on skottilainen näyttelijä, joka tunnetaan parhaiten rooleistaan rikoskomisario Robbie Rossina Skotlannin television rikossarjassa "Taggart" (1998–2010), Karl Munrona ITV:n saippuasarjassa "Coronation Street" (2011–2013) sekä kirurgi Guy Selfina BBC:n sairaalasarjoissa "Casualty" (2014–2016) ja "Holby Cityn sairaala" (2013–2016, 2017–).
Michie syntyi vuonna 1956 Burmassa skottilaisille vanhemmille. Lapsuutensa hän vietti kuitenkin Keniassa. Michien ollessa 12-vuotias hänen perheensä muutti takaisin Skotlantiin, Edinburghin kaupunkiin. 19-vuotiaana hän matkusti rahtilaivan mukana Australiaan, jossa hän vietti vuoden karjapaimenena. Muutettuaan takaisin Skotlantiin, hän sai avustajan työn edinburghilaisesta teatterista ja kiinnostui näyttelemisestä. Michie palasi Keniaan 22-vuotiaana, ja hän alkoi näytellä nairobilaisessa teatterissa.
Michie on Skotlannin työväenpuolueen jäsen, ja hän on ollut ehdokkaana Skotlannin parlamenttivaaleissa. Hän kannattaa Skotlannin itsenäistymistä Iso-Britanniasta, vaikka hänen puolueensa sitä virallisesti vastustaakin.
Michiellä on tanssijavaimonsa Carolin kanssa kolme lasta. Michie harrastaa uintia ja squashin pelaamista. Hänen veljenpoikansa Jamie Michie on myös näyttelijä, ja hän on näytellyt sivurooleissa muun muassa televisiosarjoissa "IT-porukka", "Game of Thrones" ja "Taggart".
Michien 25-vuotias tytär Louella murhattiin syyskuussa 2017 Bestival-musiikkifestivaaleilla Englannissa. 28-vuotias mies pidätettiin hänen murhastaan.
Siunan roomalaiskatolinen hiippakunta
Siunan roomalaiskatolinen hiippakunta on katolisen kirkon hiippakunta, joka toimii Nicaraguassa. Sen keskuspaikkana toimii Siuna.
30. marraskuuta 2017 antoi paavi Franciscus päätöksen Siunan hiippakunnan perustamisesta ja sen erottamisesta Bluefieldsin apostolisesta vikariaatista, joka samalla muutettiin Bluefieldsin hiippakunnaksi. Hiippakunnan alueeksi määriteltiin Región Autónoma de la Costa Caribe Norte. Uuteen hiippakuntaan tuli 17 seurakuntaa, 16 pappia ja 363 160 jäsentä, 67,7% alueen väestöstä. Hiippakunnan pinta-alaksi tuli 39 710km².
Jan Hankala
Jan Hankala (s. 27. syyskuuta 1995 Siikajoki) on suomalainen pesäpalloilija, joka edustaa Superpesiksessä pelaavaa Pattijoen Urheilijoita. Hän pelaa joukkueen etenijäjokerina. Kaudella 2014 alkaneella superpesisurallaan Hankala on 31.7.2018 mennessä pelannut 56 ottelua, joissa on lyönyt kaksi kunnaria ja kaksi tavallista juoksua, tuonut 23 juoksua sekä kerännyt 85 kärkilyöntiä.
Taevaskoja
Taevaskoja on kylä Kaakkois-Virossa Põlvamaan maakunnassa Põlvan kunnassa.
Kylä sijaitse Tartto–Petseri-rautatien vieressä samannimisen rautatieaseman lähellä.
Nähtävyytenä kylässä ovat Iso ja Pieni Taevaskoda – hiekkakivipaljastumat Ahjan joella noin 10 kilometriä Põlvan kaupungista pohjoiseen.
Tuukka Huuskola
Tuukka Artturi Huuskola (s. 24. toukokuuta 1998) on suomalainen pikajuoksija. Hänen edustamansa seura on Esbo Idrottsförening. Huuskolan valmentajana toimii Atte Pettinen.
Huuskola on saanut SM-pronssia 4 × 100 metrin viestijuoksussa vuosina 2015 ja 2018. Sisäratojen SM-kilpailuissa hän on saanut hopeaa 4 × 300 metrin viestijuoksussa vuonna 2016. Vuoden 2018 Kalevan kisoissa Huuskola oli 200 metrillä 9:s. Hänellä on SM-mitaleja ja maaotteluedustuksia nuorten sarjoista.
Michel Colombier
Michel Colombier (23. toukokuuta 1939 Lyon – 14. marraskuuta 2004 Santa Monica, Yhdysvallat) oli ranskalainen elokuvasäveltäjä, joka työskenteli 1980-luvulta alkaen pääasiassa yhdysvaltalaisen elokuvan parissa. Hän voitti kaksi César-palkintoa.
Colombierin isä soitti Mulhousen oopperan orkesterissa. Colombier opiskeli Pariisin konservatoriossa Michel Magnen johdolla, mutta kiinnostui jo varhain myös jazzista ja modernistisesta musiikista. Colombier palkattiin vuonna 1961 Barclay Recordsin musiikilliseksi johtajaksi. Hänen uransa elokuvan parissa alkoi vuonna 1962, jolloin hän sovitti musiikkia Claude Lelouchin elokuvaan "Tuntomerkit". Pian Colombier alkoi myös säveltää elokuviin ja työskenteli Euroopan tunnetuimpien ohjaajien kuten Marcel Carnén, Vittorio de Sican, Claude Chabrolin, Jean-Pierre Melvillen ja Jacques Demyn kanssa. Hän teki useassa elokuvassa yhteistyötä laulaja-säveltäjä Serge Gainsbourgin kanssa. He saavuttivat suurmenestyksen varsinkin Gainsbourgin levyttämällä laululla ”Élisa”, josta Jean Becker ohjasi myöhemmin elokuvan "Elisa".
Vuonna 1968 Colombier matkusti New Yorkiin Petula Clarkin Amerikan-kiertueen järjestäjänä ja teki siellä sopimuksen yhdysvaltalaisen levymerkki A&M Recordsin kanssa. Hän levytti vuonna 1970 kulttimaineen saavuttaneen albumin "Wings", jossa yhdistettiin rock-musiikki ja sinfoniaorkesteri. Sitä on kutsuttu "ensimmäiseksi pop-sinfoniaksi" ja se sai kolme Grammy-ehdokkuutta. Colombier siirtyi vähitellen säveltämään pääasiassa amerikkalaisiin elokuviin ja asettui asumaan Kaliforniaan. Hän sävelsi musiikin muun muassa muusikko Princen ympärille luotuun rockmusikaaliin "Purple Rain". Colombier sävelsi myös muun muassa baletteja, kamarimusiikkia Kronos Quartet -jousiyhtyeelle sekä jazz-musiikkia Stéphane Grappellille ja Branford Marsalikselle, ja esiintyi vierailevana kapellimestarina monien maailmankuulujen sinfoniaorkesterien kanssa. Colombier kuoli syöpään 65-vuotiaana vuonna 2004. Hänen viimeiseksi työkseen jäi Madonna-elokuva "Haaksirikkoutuneet".
Sinkkuisä Gary
Sinkkuisä Gary ("Gary Unmarried") on yhdysvaltalainen Ed Yeagerin luoma tilannekomediasarja. Sitä esitettiin Yhdysvalloissa CBS-kanavalla vuosien 2008–10 aikana.
Toukokuussa 2010 CBS ilmoitti lopettavansa sarjan toisen tuotantokauden jälkeen.
Sarja seuraa Gary ja Allison Brooksia, joilla on kaksi yhteistä lasta ja asuvat erossa 15-avioliittovuoden jälkeen. Gary toimii maalaajana ja yrittää saada elämäänsä kasaan pomottelevan ex-vaimonn, lapsien ja uuden tyttöystävän välillä.
Tuotantovaiheessa sarjan nimenä oli "Project Gary". Alkujaan 13 jakson pituinen pilottikausi sai CBS:ltä seitsemän lisäjakson tilauksen marraskuussa 2008.
Toukokuussa 2009 vastaavat tuottajat Yeager ja Swartzlander lähtivät projektista taiteellisten erimielisyyksien johdosta. Tuon jälkeen 19. toukokuuta CBS vahvisti tilanneensa toisen tuotantokauden.
CBS ilmoitti lopettavansa sarjan toisen kauden jälkeen toukokuussa 2010.
Borough’n metroasema
Borough’n metroasema on Lontoon Boroughissa sijaitseva metroasema. Se on osa Lontoon metroa ja kuuluu metron ensimmäiseen vyöhykkeeseen. Aseman kautta kulkee ainoastaan Northern Line -linja.
Vuonna 2017 Borough’n aseman kautta kulki yhteensä noin 5,87 miljoonaa matkustajaa.
Connah’s Quayn rautatieasema
Connah’s Quayn rautatieasema oli rautatieasema lähellä Connah’s Quayn kaupunkia Flintshiressä, Walesissa. Se sijaitsi North Wales Coast Linen varrella.
Asema avattiin 1. syyskuuta 1870. Siellä oli kaksi laituria, joiden välillä kulki kävelysilta. Länteen menevien junien laiturilla oli kaksikerroksinen tiilinen asemarakennus, jossa oli lipunmyyntitoimisto, odotushuone ja henkilökunnan asumuksia. Toisella laiturilla oli puinen katos. Connah’s Quayssä pysähtyivät enimmäkseen paikallisjunat, mutta aseman pitkille laitureille mahtuivat tarvittaessa myös pidemmät pikajunat.
Connah’s Quayn asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla oli loppunut jo 1. marraskuuta 1952, ja henkilöliikenne lakkautettiin 14. helmikuuta 1966.
Kaikki jäänteet asemarakennuksista ja laitureista on purettu, ja niiden tilalla on uudisrakennuksia.
A1-talli Ranska
A1-talli Ranska on ranskalainen talli, joka kilpaili A1 Grand Prix -sarjassa kausilla 2005–2006–2008–2009. Talli voitti mestaruuden kaudella 2005–2006 Alexandre Prématin ja Nicolas Lapierren kanssa.
A1-talli Saksa
A1-talli Saksa on saksalainen talli, joka kilpaili A1 Grand Prix -sarjassa kausilla 2005–2006–2008–2009. Talli voitti mestaruuden kaudella 2006–2007 Nico Hülkenbergin ja Christian Vietorisin kanssa.
Delfim-luokka
Delfim-luokka oli Portugalin laivaston kolmen 1930-luvun alussa valmistetun sukellusveneen muodostama alusluokka.
Keskikokoiset sukellusveneet suunnitteli Vickers. Ne olivat pienempiä kuin vastaavat Britannian kuninkaallisen laivaston alukset, mutta muuten ne vastasivat kuninkaallisen laivaston aluksia suunnittelultaan ja ulkomuodoltaan lukuun ottamatta täydellisesti kilvellä suojattua kansitykkiä. Alusten toimintamatka oli pinta-ajossa 10 solmun nopeudella 5 000 merimailia ja sukelluksissa neljän solmun nopeudella 110 merimailia. Vastaavasti maksiminopeudella pinnalla 2 000 ja sukelluksissa 8 merimailia.
A1-talli Intia
A1-talli Intia on intialainen talli, joka kilpaili A1 Grand Prix -sarjassa kausilla 2005–2006–2008–2009.
A1-talli Venäjä
A1-talli Venäjä on venäläinen talli, joka kilpaili A1 Grand Prix -sarjassa kaudella 2005–2006.
Metro 2035 (romaani)
Metro 2035 () on venäläisen kirjailijan Dmitri Gluhovskin "Metro"-trilogian viimeinen osa vuodelta 2015.
On kulunut 22 vuotta maailman tuhonneesta ydinsodasta. Noin 40 000 moskovalaista onnistui pakenemaan turvaan Moskovan metrotunneleihin, joiden eri asemat ovat sittemmin muuttuneet kymmenien tuhansien ihmisten kodeiksi. Nuori, juuri ennen maailmansotaa maan kamaralla syntynyt Artjom laukaisi kaksi vuotta sitten ohjukset Moskovan TV-tornista kohti Mustia, ihmisen pahimpia vihollisia.
Artjom vannoi kuulleensa juuri ennen laukaisua lyhytaaltoradiostaan äänen, jota hän yrittää kuumeisesti jäljittää päivästä toiseen. Kaikki kyllästyvät Artjomin maanpäällisiin vierailuihin ja yrittävät kertoa hänelle, että vain moskovalaiset selvisivät ydintuhosta. Pian Artjomin luo löytää historioitsija nimeltään Homeros, joka 
kertoo kuulleensa vuosia sitten radistilta että Kuolan niemimaalla on kaupunki joka kukoistaa ihmiselämää. Artjom päättää jättää asemansa ja lähtee Homeroksen kanssa etsimään miestä, joka saattaisi mullistaa koko Metron elämän.
Shottonin rautatieasema
Shottonin rautatieasema on rautatieasema lähellä Shottonin ja Connah’s Quayn kaupunkeja Flintshiressä, Walesissa. Se on rakennettu North Wales Coast Linen ja Borderlands Linen risteyskohtaan kahteen tasoon. Borderlands Linen junat pysähtyvät ylätasolla ja North Wales Coast Linen junat alatasolla.
Asemaa käytti hieman yli 237 000 matkustajaa kaudella 2015–2016.
Ensimmäisenä paikalle avattiin ylätason asema lokakuussa 1891. Sen nimi oli alun perin Connah’s Quay and Shotton. Alatason asema avattiin vuonna 1907, ja se tunnettiin nimellä Shotton. Alataso sai uudeksi nimekseen Shotton Low Level 15. syyskuuta 1953, ja ylätasosta tuli Shotton High Level vuonna 1953.
Molempia asemia ehdotettiin vuoden 1963 Beechingin leikkausten ensimmäisessä raportissa suljettavaksi. Shotton High Leveliä ei lopulta suljettu, mutta Shotton Low Levelin liikenne loppui 14. helmikuuta 1966. Se avattiin kuitenkin uudelleen 17. elokuuta 1972, ja molemmat asemat yhdistettiin Shotton-nimen alle, jota Shotton High Level oli alkanut käyttää Low Levelin sulkemisen jälkeen.
A1-talli Monaco
A1-talli Monaco on monacolainen talli, joka kilpaili A1 Grand Prix -sarjassa kaudella 2008–2009.
A1-talli Singapore
A1-talli Singapore on singaporelainen talli, joka kilpaili A1 Grand Prix -sarjassa kaudella 2006–2007.
A1-talli Itävalta
A1-talli Itävalta on itävaltalainen talli, joka kilpaili A1 Grand Prix -sarjassa kaudella 2005–2006.
A1-talli Korea
A1-talli Korea on korealainen talli, joka kilpaili A1 Grand Prix -sarjassa kaudella 2008–2009.
A1-talli Pakistan
A1-talli Pakistan on pakistanilainen talli, joka kilpaili A1 Grand Prix -sarjassa kausilla 2005–2006–2007–2008.
A1-talli Kreikka
A1-talli Kreikka on kreikkalainen talli, joka kilpaili A1 Grand Prix -sarjassa kaudella 2006–2007.
A1-talli Japani
A1-talli Japani on japanilainen talli, joka kilpaili A1 Grand Prix -sarjassa kaudella 2005–2006.
Foca-luokka (Portugali)
Foca-luokka oli Portugalin laivaston kolmen 1910-luvun lopulla valmistetun sukellusveneen muodostama alusluokka.
Ford B3 -pohjalevy
Ford B3 -pohjalevy (tunnetaan myös nimillä Mazda DY- ja DE-pohjalevy) on Fordin ja Mazdan yhteistyössä kehittämä pohjalevy pienille etuvetoisille autoille, joissa moottori on sijoitettu poikittain.Ford global B-car -pohjalevy (tunnetaan myös nimillä global B1 ja B2E) on Fordin kehittämä pienten autojen pohjalevy, jota käytetään maailmanlaajuisesti valmistajan automalleissa.
Espadarte (1912)
Espadarte oli Portugalin laivaston vuonna 1912 vesillelaskettu Laurenti-Fiat-tyyppinen sukellusvene.
Alus tilattiin La Speziasta, missä köli laskettiin 1910. Alus laskettiin vesille 5. lokakuuta 1912 ja valmistui seuraavana vuonna.
Alus poistettiin laivastoluettelosta vuonna 1931.
Wivi Lönnin talo
Wivi Lönnin talo on arkkitehti Wivi Lönnin itselleen Jyväskylään suunnittelema asuinrakennus. Yksi Älylän ja Seminaarinmäen valtakunnallisesti merkittävän rakennettun kulttuuriympäristön kuuluvista taloista vlamistui vuonna 1911, ja Lönn asui siinä vuoteen 1918. Sen jälkeen se on ollut useilla omistajille, muun muassa Kymin Osakeyhtiön työsuhdeasuntoja. Kotiseutuneuvos Kauko Sorjonen osti talon vuonna 1989.
Wivi Lönn muutti vuonna 1911 Tampereelta Jyväskylään. Omien sanojensa mukaan hän halusi hieman parempaa työrauhaa. Tarkkaa tietoa siitä, koska Lönn päätti muuttaa ei ole. Hän sai joulukuussa 1910 kiinnekirjan hankkimilleen tonteille, jotka sijaitsivat vastapäätä hänen veljelleen Ville Lönnille suunnittelemaansa rakennusta.
Lönn signeerasi pääpiirustukset kesä- ja lokakuussa 1910. Asuin- ja piharakennukset valmistuivat vuoden 1911 jälkimmäisellä puoliskolla.
Lönn asui talossa äitinsä kanssa vuoteen 1918. Lönn myi talon pankinjohtaja Kailalle, joka puolestaan myi sen vielä saman vuoden aikana kauppias Emil Ahlqvistille, joka asui talossa viisi vuotta. Metsänhoitaja Torsten Rydman asui siinä sen jälkeen kymmenen vuoden ajan, kunnes Kymin Osakeyhtiö osti sen vuonna 1935.
Talo jaettiin vuonna 1950 kahdeksi asunnoksi. Toisen asunnoista oli talon alakerrassa ja toinne yläkerrassa, johon kuljettiin entisen talvipuutarhan kautta. Talossa oli Kymin työsuhdeasuntoja, joten asukkaat vaihtuivat useita kertoja.
Kotiseutuneuvos Kauko Sorjonen osti talon vuonna 1989. Hän toteutti laajan peruskorjauksen Ulla Teittisen suunnitelmien pohjalta. Päärakennus palautettiin ulkoasultaan lähes täysin alkuperäiseen asuun. Sorjonen tilasi rakennuskokonaisuuden suunnittelun 100-vuotisjuhlan kunniaksi kuvanveistäjä Sonja Vectomovilta Lönnia esittävän pronssisen veistoksen, joka sijoitettiin puutarhaan.
Wivi Lönnin talo kuuluu osana Älylän ja Seminaarinmäen valtakunnallisesti merkittävään rakennettuun kulttuuriympäristöön.
Asuinrakennuksen perusmuoto on kuutiomainen, ja siitä työntyy eteläisessä ja läntisessä julkisivussa erkkeri ja tilava parveke. Lounaiskulmassa on puolestaan selvästi ulkoneva kasvihuone. Talo on rakennettu rinteeseen, ja Lönn käytti tyylilleen tyypillisesti tilaa säästäviä rinneratkaisuja. Eteläpuolella talo on kolmen ja pohjoispuolella kahden kerroksen korkuinen.
Rakennuksen julkisivua elävöittämään toteuttiin useita yksityiskohtaisuuksia. Ornamentteja ei ole paljoa, mikä on tyypillistä Lönnin arkkitehtuurille. Sen sijaan esimerkiksi ikkunamuodoissa on runsasta vaihtuvuutta.
Batman: Arkham
Batman: Arkham on Rocksteady Studiosin kehittämä DC Comicsin sarjakuvahamoon Batmaniin perustuva toimintaseikkailupelisarja.
A1-talli Malesia
A1-talli Malesia on malesialainen talli, joka kilpaili A1 Grand Prix -sarjassa kausilla 2005–2006–2008–2009.
Plongeur (1892)
Plongeur oli Portugalin laivaston vuonna 1892 vesillelaskettu sukellusvene.
Fontes Pereiro de Mellon suunnittelema sylinterimäinen alus laskettiin vesille 1892 Lissabonin laivastontelakalta. Alus sukelsi ja nousi pintaan painolastitankkien ja vaakatasossa olevien peräsimien avulla.
Alus poistettiin laivastoluettelosta vuonna 1910.